CELEX: 32017D2353
Language: ro
Date: 2017-12-14 00:00:00
Title: Decizia de punere în aplicare (UE) 2017/2353 a Comisiei din 14 decembrie 2017 de autorizare a introducerii pe piață a uleiului de Calanus finmarchicus ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2017) 8426]

16.12.2017   
            
            
               RO
            
            
               Jurnalul Oficial al Uniunii Europene
            
            
               L 336/45
            
         DECIZIA DE PUNERE ÎN APLICARE (UE) 2017/2353 A COMISIEI
   din 14 decembrie 2017
   de autorizare a introducerii pe piață a uleiului de Calanus finmarchicus ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   
      
         [notificată cu numărul C(2017) 8426]
      
   
   (Numai textul în limba engleză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La data de 31 ianuarie 2011, societatea Calanus AS a înaintat o cerere către autoritatea competentă din Regatul Unit pentru introducerea pe piața Uniunii a uleiului obținut din crustaceul (zooplancton marin) Calanus finmarchicus recoltat în Zona economică norvegiană și în zona Jan Mayen, ca ingredient alimentar nou în sensul articolului 1 alineatul (2) litera (e) din Regulamentul (CE) nr. 258/97.
            
         
               (2)
            
            
               La data de 21 octombrie 2016, autoritatea competentă din Regatul Unit a emis raportul de evaluare inițială. În raportul respectiv, s-a concluzionat că uleiul de Calanus finmarchicus îndeplinește criteriile pentru a fi considerat un aliment nou, prevăzute la articolul 3 alineatul (1) din Regulamentul (CE) nr. 258/97.
            
         
               (3)
            
            
               La 8 noiembrie 2016, Comisia a transmis raportul de evaluare inițială celorlalte state membre.
            
         
               (4)
            
            
               Mai multe state membre au formulat obiecții motivate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97, în special în ceea ce privește informațiile insuficiente referitoare la procesul de producție, stabilitatea la depozitare și datele toxicologice. Explicațiile suplimentare oferite de solicitant au răspuns acestor preocupări într-un mod satisfăcător pentru statele membre și pentru Comisie.
            
         
               (5)
            
            
               În Directiva 2002/46/CE a Parlamentului European și a Consiliului (2) se stabilesc cerințe pentru suplimentele alimentare. Utilizarea uleiului de Calanus finmarchicus ar trebui autorizată fără a aduce atingere dispozițiilor din directiva menționată.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Fără a aduce atingere dispozițiilor din Directiva 2002/46/CE, uleiul de Calanus finmarchicus, astfel cum este specificat în anexa I la prezenta decizie, poate fi introdus pe piața Uniunii ca ingredient alimentar nou pentru a fi utilizat în suplimente alimentare în dozele maxime stabilite în anexa II la prezenta decizie.
   Articolul 2
   Denumirea uleiului extras din Calanus finmarchicus autorizată prin prezenta decizie în etichetarea produselor alimentare este „ulei de Calanus finmarchicus (crustaceu)”.
   Articolul 3
   Prezenta decizie se adresează Calanus AS, Stakkevollv. 65, PO Box 9272, 2489 Tromsø, Norvegia.
   
      Adoptată la Bruxelles, 14 decembrie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).
   
      ANEXA I
      
         SPECIFICAȚIILE ULEIULUI DE CALANUS FINMARCHICUS
         
      
      
         Descriere: Alimentul nou este un ulei de culoare rubinie, ușor vâscos, cu un ușor miros de crustacee, extras din crustaceul (zooplancton marin) Calanus finmarchicus. Ingredientul constă, în principal, din esteri de ceară (> 85 %) cu mici cantități de trigliceride și alte lipide neutre.
      
         Specificații
      
      
                  Parametru
               
               
                  Valori de specificare
               
            
                  Apă
               
               
                  < 1 %
               
            
                  Esteri de ceară
               
               
                  > 85 %
               
            
                  Acizi grași totali
               
               
                  > 46 %
               
            
                  Acid eicosapentaenoic (EPA)
               
               
                  > 3 %
               
            
                  Acid docosahexaenoic (DHA)
               
               
                  > 4 %
               
            
                  Alcooli grași totali
               
               
                  > 28 %
               
            
                  Alcool gras C20: 1 n-9
               
               
                  > 9 %
               
            
                  Alcool gras C22: 1 n-11
               
               
                  > 12 %
               
            
                  Acizi grași trans
               
               
                  < 1 %
               
            
                  Esteri de astaxantină
               
               
                  < 0,1 %
               
            
                  Indice de peroxid
               
               
                  < 3 meq. O2/kg
               
            
   
      ANEXA II
      
         UTILIZĂRILE AUTORIZATE ALE ULEIULUI DE CALANUS FINMARCHICUS
         
      
      
                  Categoria de produse alimentare
               
               
                  Doza maximă
               
            
                  Suplimente alimentare astfel cum sunt definite în Directiva 2002/46/CE
               
               
                  2,3 g/zi